З 1 лютага 2019 года пачала дзейнічаць новая пастанова Савета Міністраў, якой зацверджана палажэнне аб парадку прызнання дзяцей, што знаходзяцца ў сацыяльна небяспечным становішчы. Гэтае прызнанне ажыццяўляецца на аснове сацыяльнага расследавання, вынікі якога падаюцца ў каардынацыйны савет. Згодна з новай пастановай, сацыяльнае расследаванне праводзіцца на працягу 15 рабочых дзён. Дарэчы, арганізаваная дзейнасць па выяўленні непаўналетніх, якія знаходзяцца ў сацыяльна небяспечным становішчы, пачалася ў нашай краіне яшчэ ў 2004 годзе, калі выйшла пастанова Міністэрства адукацыі № 47 “Інструкцыя аб парадку выяўлення дзяцей, якім неабходна дзяржаўная абарона”.